CELEX: 62016TA0799
Language: sk
Date: 2019-03-12 00:00:00
Title: Vec T-799/16: Rozsudok Všeobecného súdu z 12. marca 2019 — Xiaomi/EUIPO — Dudingen Develops (MI) („Ochranná známka Európskej únie — Námietkové konanie — Prihláška obrazovej ochrannej známky Európskej únie MI — Staršia obrazová ochranná známka Európskej únie MI — Relatívny dôvod zamietnutia — Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001] — Povinnosť odôvodnenia — Článok75 nariadenia č. 207/2009 (teraz článok 94 nariadenia 2017/1001)“)

29.4.2019   
            
            
               SK
            
            
               Úradný vestník Európskej únie
            
            
               C 148/45
            
         
      Rozsudok Všeobecného súdu z 12. marca 2019 — Xiaomi/EUIPO — Dudingen Develops (MI)
      (Vec T-799/16) (1)
      
      („Ochranná známka Európskej únie - Námietkové konanie - Prihláška obrazovej ochrannej známky Európskej únie MI - Staršia obrazová ochranná známka Európskej únie MI - Relatívny dôvod zamietnutia - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001] - Povinnosť odôvodnenia - Článok75 nariadenia č. 207/2009 (teraz článok 94 nariadenia 2017/1001)“)
      (2019/C 148/41)
      Jazyk konania: angličtina
      
         Účastníci konania
      
      
         Žalobkyňa: Xiaomi Inc. (Peking, Čína) (v zastúpení: T. Raab a C. Tenkhoff, avocats)
      
         Žalovaný: Úrad Európskej únie pre duševné vlastníctvo (v zastúpení: M. Rajh, splnomocnený zástupca)
      
         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Dudingen Develops, SL (Leganés, Španielsko)
      
         Predmet
      
      Žaloba podaná proti rozhodnutiu štvrtého odvolacieho senátu EUIPO z 5. septembra 2016 (vec R 337/2016-4), týkajúcemu sa námietkového konania medzi Xiaomi a Dudigen Develops.
      
         Výrok rozsudku
      
      
                  1.
               
               
                  Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 5. septembra 2016 (vec R 337/2016-4) sa zrušuje v rozsahu, v akom zamietlo odvolanie proti rozhodnutiu námietkového oddelenia o zamietnutí námietok proti zápisu obrazového označenia MI ako ochrannej známky Európskej únie pre „materiál pre elektrické vedenia [káble]“, „elektrické káble“, „izolované elektrické káble“, „prepojovacie káble“, „káblové konektory“, „adaptéry“, „elektrické adaptéry“, „adaptéry pre elektrické zástrčky“, „adaptéry na pripájanie telefónov k načúvacím pomôckam“ a „predlžovacie káble“, patriace do triedy 9, ako aj pre „ruksaky“, „malé ruksaky“ a „tašky pre horolezcov“, patriace do triedy 18.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Xiaomi Inc. znáša dve tretiny svojich trov konania ako aj dve tretiny trov EUIPO.
               
            
                  4.
               
               
                  EUIPO znáša tretinu svojich trov konania ako aj tretinu trov Xiaomi.
               
            
         (1)  Ú. v. EÚ C 22, 23.1.2017.